section_heading: Opis dobra
paragraph_text: Crkva je smještena u sjevernom dijelu naselja. Sagrađena je početkom 20. stoljeća na mjestu starije drvene kapele. Riječ je o jednobrodnoj prostranoj građevini pravokutnoga tlocrta s užim, poligonalnim svetištem, jednokatnom sakristijom uz južni zid te zvonikom uz sjeverni ugao glavnog pročelja. Ispred glavnoga pročelja izveden je trodijelni trijem. Pročelje je oblikovano u historicističkom duhu, sa stilskim elementima romanike i njemačke renesanse. Unutrašnjost crkve zaključena je drvenim tabulatom oslonjenim na konzole. Umjetničku vrijednost ima glavni oltar sv. Fabijana i Sebastijana iz 17. stoljeća. Crkva predstavlja značajno ostvarenje historicističke sakralne arhitekture.